ซัมซุงเปิดจอง กาแล็คซีโฟลด์ 10 ต.ค.
ผู้สื่อข่าวรายงานว่า ทางซัมซุง ประเทศไทย เตรียมเปิดวางจำหน่ายสมาร์ทโฟนจอพับ Samsung Galaxy Fold (ซัมซุง กาแล็คซี โฟลด์) เป็นครั้งแรกในประเทศไทย โดยเปิดราคาจำหน่ายเครื่องละ 69,900 บาท ลอตแรกจำนวน 210 เครื่อง สีดำ 135 เครื่อง สีซิลเวอร์ 75 เครื่อง ให้ผู้สนใจจองระหว่าง 10-14 ต.ค.นี้ ที่ซัมซุง เอ็กซ์พีเรียนซ์ สโตร์ 6 สาขา ได้แก่ สาขาเซ็นทรัลเวิลด์, เอ็มควอเทียร์, สยามพารากอน, เซ็นทรัล ลาดพร้าว, แฟชั่นไอส์แลนด์, เมกาบางนา และผู้ให้บริการเครือข่าย พร้อมรับเครื่องเป็นกลุ่มแรกในวันที่ 16 ต.ค.,ทั้งนี้ ซัมซุง กาแล็คซี โฟลด์ สมาร์ทโฟนหน้าจอพับได้ เป็นจอ Dynamic AMOLED Infinity Flex Display จอพับขนาด 4.6 นิ้ว และเมื่อกางออกมาจะได้จอขนาด 7.3 นิ้ว มอบประสบการณ์ใช้งานของสมาร์ทโฟนและแท็บเล็ตในเครื่องเดียว ได้รับการสร้างสรรค์ขึ้นจากการศึกษาความต้องการของผู้บริโภค ที่ชื่นชอบสมาร์ทโฟนหน้าจอขนาดใหญ่ แต่ยังคงถือใช้งานได้สะดวก ซึ่งเพื่อตอบโจทย์นี้ ซัมซุงจึงใช้เวลาวิจัยและพัฒนากว่า 8 ปี,ตอบโจทย์ทุกการใช้งานที่ทรงประสิทธิภาพและต่อเนื่อง ด้วย Multi-Active Window : ผู้ใช้งานสามารถเปิดแอปพลิเคชันได้ถึง 3 แอปพร้อมกัน และ App Continuity ใช้งานแอปพลิเคชันได้อย่างต่อเนื่องสมบูรณ์แบบ พร้อมกล้องโปร 6 เลนส์คุณภาพที่พร้อมใช้งานทั้งในขณะพับหรือเปิดหน้าจอ รวมถึงกาแล็คซี โฟลด์ พรีเมียร์ เซอร์วิส (Galaxy Fold Premier Service) บริการสุดเอกซ์คลูซีฟเพื่อให้ลูกค้าคนสำคัญได้รับประสบการณ์ที่ดีที่สุด,การให้บริการลูกค้าที่พิเศษสุด โดยผู้ใช้งานจะได้รับการดูแลระดับ Galaxy Butler Gold ซึ่งเป็นเอกสิทธิ์เฉพาะสำหรับลูกค้ากาแล็คซี โฟลด์ ไม่ว่าจะเป็นบริการรับ-ส่งเครื่องซ่อมถึงสถานที่ที่ลูกค้าสะดวก Exclusive Lounge บริการห้องรับรองระหว่างนำเครื่องมาซ่อม บริการเครื่องสำรองรุ่นเดียวกันระหว่างรอซ่อม พร้อมทั้งการติดต่อช่วยเหลือผ่านทางออนไลน์หรือโทรศัพท์ตลอด 24 ชั่วโมง รวมถึงรับประกันจอแตกนาน 1 ปี ในกรณีตก แตก ร้าว นับจากวันที่ลงทะเบียนโดยช่างผู้เชี่ยวชาญ,ขณะเดียวกันอุปกรณ์พรีเมียมครบครันที่คัดสรรมาโดยเฉพาะ : กล่องบรรจุภัณฑ์ทุกกล่องมาพร้อมกับหูฟังไร้สาย กาแล็คซี บัดส์ ที่สามารถขจัดเสียงรบกวนเพื่อให้ผู้ใช้เพลิดเพลินกับมัลติมีเดียอย่างเต็มที่ รวมถึงเพิ่มเติมความปลอดภัยให้กับสมาร์ทโฟนเครื่องใหม่ด้วยเคส Aramid Fiber อันบางเฉียบที่ออกแบบมาเพื่อกาแล็คซี โฟลดโดยเฉพาะ.
ทางซัมซุง ประเทศไทย เตรียมเปิดวางจำหน่ายสมาร์ทโฟนจอพับ Samsung Galaxy Fold (ซัมซุง กาแล็คซี โฟลด์) เป็นครั้งแรกในประเทศไทย โดยเปิดราคาจำหน่ายเครื่องละ 69,900 บาท ลอตแรกจำนวน 210 เครื่อง
ซัมซุง,Samsung Galaxy Fold,สมาร์ทโฟนจอพับ,แท็บเล็ต,แอปพลิเคชัน,สมาร์ทโฟนหน้าจอขนาดใหญ่,วางจำหน่าย